প্রধানমন্ত্রী সেই দুর্বিষহ দিনগুলোর কথা স্মরণ করে বলেছেন, তিনি নিজেও গ্রেনেড হামলার শিকার হয়েছেন। বলেছেন, এ ধরনের জঙ্গিবাদ, সন্ত্রাসীদের যারা সৃষ্টি করে গেছে, একবার বীজ বপন করলে তা সহসা উৎপাটন করা যায় না। তার পরও শত বাধা ডিঙিয়ে হলেও তার সরকার জঙ্গিবাদমুক্ত দেশ গড়বে। প্রধানমন্ত্রী এমন এক সময় তার সরকারের অঙ্গীকারের কথা পুনর্ব্যক্ত করলেন যখন গুলশান ও শোলাকিয়ার জঙ্গি হামলা সারা দেশকে কাঁপিয়ে দিয়েছে, বিশ্বজুড়ে সৃষ্টি হয়েছে এর নেতিবাচক প্রভাব।